OzLabs/hebrew-wiki-articles huggingface dataset:
מור לוי (אסטרונום)

מור לוי (גם מוריס לוי; בהונגרית: Lőwy Mór; 15 באפריל 1833, באזין – 15 באוקטובר 1907, פריז) היה אסטרונום, מתמטיקאי וצלם יהודי-הונגרי-צרפתי. מנהל המצפה הלאומי בפריז.

== ביוגרפיה ==
מור לוי נולד במשפחה יהודית, למד בווינה, שם גם החל את דרכו האקדמית. זה בלט בעיקר בחישובי מסלולי שביטים. בשנת 1860, בהזמנתו של לבריאה (Le Verrier, Urbain Jean Joseph (Leverrier)), נסע לפריז, שם הפך לעובד של ה"Bureau des Longitudes" (המשרד הגאוגרפי). בשנת 1878 הוא היה סגן מנהל המצפה הלאומי (Observatoire National) ומ-1896 היה המנהל. הוא היה המכוון והמנהל המרכזי של עבודת מיפוי הצילומים הגדולה של השמיים. הוא הועסק במיוחד באסטרונומיה מעשית ובתצפית ותכנן כמה טלסקופים גדולים בצרפת. מה שנקרא "טלסקופ מרפק" (coudé-refraktor או בגרמנית: Coudé-Strahlengang).

מפת צילום רחבת היקף של הירח (Atlas Photographique de la Lune, 1896-1910) נעשתה על ידו בטלסקופ-מרפק גדול של מצפה הכוכבים בפריז ביחד עם עמיתו פייר אנרי פואיסו (Pierre Henry Puiseux) (1855–1925) תוך שימוש בכ-6,000 תצלומי ירח שצילמו.

== פרסים והוקרה ==
* מדליית זהב של החברה המלכותית לאסטרונומיה (1889)
* צלב הקצין של לגיון הכבוד הצרפתי
* על שמו נקרא אסטרואיד 12897
* מכתש על הירח נושא את שמו

== לקריאה נוספת ==
* זיגמונד בודק : ממציאים הונגרים I. הונגרים בתולדות הצילום, 2002
* פאל גוליאש : חייהם ויצירותיהם של סופרים הונגרים, איגוד הספרנים והארכיונים ההונגרים, 1939-2002.

== קישורים חיצוניים ==

* [http://tudosnaptar.kfki.hu/historia/egyen.php?namenev=loewy לוח שנה של מלומדים]
*מוריס לוי באנציקלופדיה הבינלאומית
* [http://adsabs.harvard.edu/cgi-bin/nph-abs_connect?db_key=AST&db_key=PRE&qform=AST&arxiv_sel=astro-ph&arxiv_sel=cond-mat&arxiv_sel=cs&arxiv_sel=gr-qc&arxiv_sel=hep-ex&arxiv_sel=hep-lat&arxiv_sel=hep-ph&arxiv_sel=hep-th&arxiv_sel=math&arxiv_sel=math-ph&arxiv_sel=nlin&arxiv_sel=nucl-ex&arxiv_sel=nucl-th&arxiv_sel=physics&arxiv_sel=quant-ph&arxiv_sel=q-bio&sim_query=YES&ned_query=YES&adsobj_query=YES&aut_logic=OR&obj_logic=OR&author=&object=&start_mon=00&start_year=1907&end_mon=02&end_year=1908&ttl_logic=OR&title=Loewy&txt_logic=OR&text=&nr_to_return=200&start_nr=1&jou_pick=ALL&ref_stems=&data_and=ALL&group_and=ALL&start_entry_day=&start_entry_mon=&start_entry_year=&end_entry_day=&end_entry_mon=&end_entry_year=&min_score=&sort=SCORE&data_type=SHORT&aut_syn=YES&ttl_syn=YES&txt_syn=YES&aut_wt=1.0&obj_wt=1.0&ttl_wt=0.3&txt_wt=3.0&aut_wgt=YES&obj_wgt=YES&ttl_wgt=YES&txt_wgt=YES&ttl_sco=YES&txt_sco=YES&version=1 Obituaries of M. Loewy] in the Astrophysics Data System
* [https://bibnum.obspm.fr/ark:/11287/2BMLc Atlas photographique de la Lune], on the digital library of Paris Observatory

קטגוריה:מתמטיקאים יהודים הונגרים
קטגוריה:מתמטיקאים יהודים צרפתים
קטגוריה:אסטרונומים יהודים
קטגוריה:אסטרונומים הונגרים
קטגוריה:אסטרונומים צרפתים
קטגוריה:מקבלי אות לגיון הכבוד
קטגוריה:פריז: אישים
קטגוריה:צרפתים שנולדו ב-1833
קטגוריה:הונגרים שנולדו ב-1833
קטגוריה:צרפתים שנפטרו ב-1907
קטגוריה:הונגרים שנפטרו ב-1907
טירת פן

טירת פֶן (בצרפתית: Château du Faing) נמצאת בשכונת ז'אמואן שבעיירה שיני , מחוז לוקסמבורג בבלגיה. הטירה הוקמה בשנת 1880 על חורבות טירה שנבנתה ב על ידי ז'יל דה פן (Gilles du Faing) ונקראה על שמו.

בזמן מלחמת העולם השנייה פעל בטירה בית יתומים בו הוסתרו בזהות בדויה 87 ילדים יהודים. משנת 2012 שוכנים בטירה משרדי עיריית שיני, שמוזגה עם ז'אמואן ומספר יישובים נוספים ב-1977.

==קישורים חיצוניים==

==הערות שוליים==

פן
קטגוריה:ילדים בשואה: בלגיה
תלמה דרייק

תלמה דיי דרייק (באנגלית: Thelma Day Drake; נולדה ב-20 בנובמבר 1949) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השני של קהיליית וירג'יניה בשנים 2005–2009. דרייק, חברת המפלגה הרפובליקנית, כיהנה טרם היבחרה אל הקונגרס של ארצות הברית כחברת בית הנבחרים המדינתי של ויר'גיניה.

== ביוגרפיה ==
דרייק נולדה בשם תלמה מרי דיי בעיר אלירייה (Elyria) שבאוהיו, שם למדה גם בבית הספר התיכון הקתולי של העיר. בגיל 17 עזבה את אוהיו ועברה לנורפוק שבווירג'יניה, שם הוצב בעלה במסגרת שירותו בצי ארצות הברית. בהמשך למדה באוניברסיטת אולד דומיניון השוכנת בנורפוק. בשנת 1995 נהפכה דרייק לאדם השני מהמפלגה הרפובליקנית שייצג ת העיר נורפוק בבית הנבחרים המדינתי של וירג'יניה, מאז תקופת השיקום. במשך תשע שנים ייצגה את מחוז הבחירה ה-87 בבית תחתון זה של בית המחוקקים. בין היתר הייתה דרייק יושבת ראש ועדת השיכון של וירג'יניה וחברה בנציבות מפרץ צ'ספיק.

בבחירות 2004 נבחרה דרייק אל בית הנבחרים של ארצות הברית, כנציגת מחוז הקונגרס השני של וירג'יניה, אשר שוכן במזרח וירג'יניה ובתוכו נמצאות הערים וירג'יניה ביץ', ויליאמסבורג וחלקים מנורפוק. דרייק נכנסה למירוץ על בית הנבחרים לאחר שנציג המחוז המכהן, אד שרוק, פרש מהחיים הפוליטיים וקטע את מסע הבחירות שלו לתקופת כהונה נוספת. ביום הבחירות הכלליות גברה על דייוויד אש, מועמד המפלגה הדמוקרטית, והייתה לאישה השלישית שייצגה את וירג'יניה בקונגרס אחרי לזלי בירן וג'ו אן דייוויס . בבית הנבחרים הייתה תומכת נלהבת של מדיניות הפנים ומדיניות החוץ של ממשל ג'ורג' ווקר בוש, והתנגדה לסיום מלחמת עיראק.

בבחירות אמצע הכהונה של 2006 נבחרה דרייק מחדש לתקופת כהונה שנייה ברוב דחוק, עם 51% מקולות הבוחרים לעומת 49 האחוזים שגרף יריבה הדמוקרטי פיליפ קלם. עם זאת, בשנת 2008 הובסה דרייק על ידי גלן ניי, וכהונתה תמה בראשית ינואר 2009.

לאחר שעזבה את הקונגרס מונתה דרייק למנהלת מחלקת הרכבות והתחבורה הציבורית בווירג'יניה על ידי מושל וירג'יניה בוב מקדונל, ובהמשך הפך לעוזרת מנהל אגף התחבורה הציבורית בעיריית נורפוק. לזמן מה אף התמקצעה בעולם הנדל"ן. ב-15 בפברואר 2018 הועמדה דרייק בידי נשיא ארצות הברית דונלד טראמפ לניהול מנהל התעבורה הפדרלי (FTA). ב-3 בינואר 2019, בעקבות התכנסות הקונגרס ה-116 של ארצות הברית, פג המינוי. ב-16 בינואר 2019 הועמדה דרייק מחדש למשרה. עם זאת, שוב המינוי לא קרם עור וגידים וב-3 בינואר 2020 תהליך המינוי נקטע.

== קישורים חיצוניים ==

* 

== הערות שוליים ==

קטגוריה:חברי האספה הכללית של וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת אולד דומיניון
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
ויליאם ליסטר

ויליאם ליסטר ליסטר (באנגלית: William Lister Lister; 27 בדצמבר 1859 – 6 בנובמבר 1943) היה צייר אוסטרלי, שהתמחה בציור נופים. פרס ווין הוענק לו שבע פעמים. הוא גם זכה בפרס "חבר העמים" על ציורו "באתר הבירה הפדרלית בקנברה".<ref>McCulloch, Alan and Susan. Encyclopedia of Australian Art. 3rd Edition, Allen & Unwin, Sydney, 1994. Page 432</ref>

== ביוגרפיה ==
בגיל שמונה עבר עם הוריו ליורקשייר באנגליה, היכן שנולד אביו. שם הוא למד בבית הספר בדפורד, ולאחר מכן בילה שנה בפריז בלימודי אמנות. בזמן שהיה שם, אביו שינה את שם המשפחה מבוטרי לליסטר. בין השנים 1876–1880 הוא למד הנדסת מכונות במכללה למדעים ואמנויות ועבודות הנדסה פיירפילד, בגלאזגו, ולאחר מכן הפך למהנדס ספינות. תוך כדי הלימודים הצטרף למועדון האמנות סנט מונגו, שהוקם על ידי קריקטוריסט סקוטי והציג במהרה באקדמיה המלכותית הסקוטית, שהיה רק בן שבע עשרה. <ref></ref>

לאחר ששירת ארבע שנים בים כמהנדס ספינות, התיישב בלונדון בשנת 1884, שם החל לצייר במקצועיות וכן עסק בהוראה. במהלך שהותו בלונדון הציג בחברה המלכותית לאמנים בריטיים, במכון המלכותי לציירי שמן ועוד בכמה ארגונים אחרים.

הוא חזר לסידני בשנת 1888 שם החל להפיק את נופי הים ואת סצינות החוף הידועות ביותר. הוא הצטרף לאגודת האמנות המלכותית של ניו סאות' ויילס ונשאר בארגון זה כאשר כמה אמנים נפרדו והקימו את "אגודת האמנים, סידני" בשנת 1907. במהלך תקופה זו הוא גם הפך לנאמן של הגלריה הלאומית לאמנות של ניו סאות' ויילס ושימש כסגן נשיא משנת 1919 ועד מותו.

בשנת 1898 זכה להצגה מוצלחת בתערוכת האמנות האוסטרלית בגלריות גרפטון, לונדון. באותה שנה הוא קיבל את פרס וויין הראשון.

בשנת 1899 הוא התחתן עם בסי ג'נקינס. הוא היה מציג קבוע בגלריה לאמנות של אנתוני הורדרן בשנים 1919–1940.

הוא היה ידוע בהעדפתו בדים גדולים מאוד.

מונית במוסמן פגעה בו, הוא סבל מפגיעות קשות בראש שמהן נפטר כעבור כמה שעות. <ref>Artist Killed By Taxi". The Sydney Morning Herald. NSW: National Library of Australia. 8 November 1943. p. 6.</ref>

הוא הותיר אחריו בת. אשתו נפטרה לפניו בשנת 1935.

== גלריה ==
<gallery mode="packed" heights="170">
File:Lister-Blue.jpg|ההרים הכחולים
File:Lister-Schenk.jpg|חצי האי מורנינגטון
File:W Lister Lister Federal Capital Site.jpg|מקום הבירה הפדרלית
File:Lister-River.jpg|דמדומים
File:Lister-Timber.jpg|חורש
File:Lister Lister Narrabeen Lake farewell album pre circa 1897.jpg|אגם נראבין
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1859
קטגוריה:נפטרים ב-1943
סידני לונג

סידני לונג (באנגלית: Sydney Long; 20 באוגוסט 1871 – 23 בינואר 1955) היה אמן אוסטרלי, שחי תקופות ארוכות בלונדון.

== ביוגרפיה ==

=== ראשית חייו ===
נולד ב-20 באוגוסט 1871 באיפילד, גולבורן, ניו סאות' ויילס, סידני לונג החל בשיעורי אמנות פורמליים בחברה לאמנות בניו סאות' ויילס בשנת 1890. בשנת 1894 ציורו בהשפעת אסכולת היידלברג, "מים שקטים" גרם לשערורייה קטנה, אך נרכש על ידי הגלריה לאמנות של ניו סאות' ויילס.

=== קריירה ===
המכירה הביאה את שמו של לונג לידיעתו של ג'וליאן אשטון, נאמן הגלריה ומייסד בית הספר לאמנות ג'וליאן אשטון (שנקרא באותה תקופה בית הספר לאמנות בסידני), ובשנת 1907 הוא הפך למורה בבית הספר. בשנת 1898 הוא התארס לזמן קצר עם תיאה פרוקטור.

בשנת 1910 עבר ללונדון, שם למד תחריט והפך לעמית של החברה המלכותית של ציירים, תחריטאים וחרטים. הוא חזר לאוסטרליה בשנת 1921 ועזר בהקמת אגודת הציירים והחרטים האוסטרלים. הוא התגורר באנגליה בתקופה 1922–1925, ואז חזר פעם נוספת לאוסטרליה, והיה לנשיא האגודה. בין השנים 1933 ל-1949 הוא היה נאמן של הגלריה לאמנות של ניו סאות' ויילס.

הוא זכה פעמיים בפרס וויין. בשנת 1938 עבור "הסערה המתקרבת", ובשנת 1940 עבור ה"אגם נרביין". הוא נשאר מנהל האגודה במשך שנים רבות, וכן מורה פעיל לאמנות. בשנת 1952 שב שוב לאנגליה.

== סגנון ==
בעודו מושפע מאסכולת היידלברג, הציור המוצלח הראשון של לונג, מציג מעורבות שונה במידה ניכרת את מהות הנוף האוסטרלית: אמני היידלברג כמו ארתור סטריטון ופרדריק מק'קבין הראו את "הערבה" כמקום עבודה ומאבק (ומדי פעם רגשנות), ציורו של לונג של מתרחצים עירומים צעירים הוא ציור של נהנתנות וטעון באירוטיות נמוכה - האירוטיות, ולא העירום כשלעצמה, הייתה הגורם לשערורייה.

אחרי שנת 1895 לונג התרחק עוד יותר מגישתה של אסכולת היידלברג לנוף האוסטרלי (שילוב של ציור ז'אנר ויקטוריאני וריאליזם בלתי פורמלי דמוי ברביזון), וביקש במקום זאת להשיג "חינניות של רוח הארץ". בפועל הסגנון יצר אסכולה חדשה של פגאניות אוסטרלית, שבאה לידי ביטוי בספרות התקופה באותה מידה כמו באמנות, כפי שביטאו אותה ליונל לינדזי ואחיו נורמן.

הניצחון הגדול ביותר של לונג בסגנון זה היה הציור "רוח המישורים" (1897), תוך שימוש בדפוסים הזורמים ובצבעי הפסטל של ארט נובו כדי ליצור חזון פיוטי של הבוש האוסטרלי. "סינתזה של צורה חזותית מנצנצת, נושא מיתולוגי ורמיזה מוזיקלית, ביססו את חזונו של הנוף כניסוח חלומי ופואטי." דוגמה נוספת לסגנון זה היא יצירתו המתארת את האל המיתולוגי פן (1898) אשר נרכש על ידי הגלריה לאמנות של ניו סאות' ויילס.

עבודות אלה שצוירו לאחר 1897 היו פופולריות ביותר וסיפקו את הכסף כדי לאפשר לו להגשים את חלומו ללמוד בלונדון לאחר שנת 1910. הוא למד הדפסה בבית הספר המרכזי לאומנויות ומלאכות ולמד תחריט אצל פרנק עמנואל ומלקולם אוסבורן. עבודתו שלאחר שנת 1910 שמרה רק על הדים קלושים ביותר לנופים הפואטיים האוסטרלים הקודמים.

תערוכה גדולה של עבודותיו של לונג נערכה על ידי הגלריה הלאומית באוסטרליה בין התאריכים 17 באוגוסט עד 11 בנובמבר 2012.

== גלריה ==
<gallery mode="packed" heights="170">
File:Long Pan 1898 2000x2000.jpg|פן

File:Spirit of the Plains 1897 Sydney Long IMG 20201007 075638.jpg|רוח המישורים

File:Sydney Long - Fantasy 02.jpg|פנטזיה

File:Sydney Long - Narrabeen Lakes.jpg|אגם נרביין

File:Sydney Long. The music lesson (1904).jpg|שעור נגינה
File:Sydney Long By tranquil waters 1894 01.jpg|מים שקטים
</gallery>
== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1871
קטגוריה:נפטרים ב-1955
סיאם דבדהירג'

פרא' סיאם דבדהירג (בתאילנדית: พระสยามเทวาธิราช) היא האלוהות האפוטרופוסית המגלמת את ההגנה על הטבע ועל מדינת תאילנד. האלוהות מיוצגת על ידי פסל אליל הנמצא בהיכל הכס של פייזאן תאקסין בארמון הגדול. הפסל, שגובהו שמונה סנטימטרים ויצוק מזהב מלא, הוזמן על ידי המלך מונגקוט (ראמה הרביעי), ככל הנראה בסביבות השנים 1859–1860. הפסל מייצג את הדבא בלבושה מלכותי, אוחזת בחרב ביד ימין וידה השמאלית בגובה החזה נמצאת בתנוחת הברכה. התאילנדים סוגדים לדבדהירג' בטקס פרטי שנתי בירח השעווה הראשון של חודש הירח התאילנדי החמישי, המייצג את השנה החדשה המסורתית בלוח השנה התאילנדי.

==אטימולוגיה==
דבא, היא מילה שמקורה בשפה סנסקריט, מתורגמת לפעמים כ"אל" או "מלאך" וסיאם הוא שמה של תאילנד בתאית.

==ראו גם==
* סמל תאילנד
* דגל תאילנד

==קישורים חיצוניים==

==הערות שוליים==

קטגוריה:תאילנד: סמלים לאומיים
אישטוואן אנטל

אישטוואן אנטל (בהונגרית: Antal István; בודפשט, 27 בינואר 1909<ref></ref> – בודפשט, 25 בספטמבר 1978) היה פסנתרן ומורה למוזיקה יהודי-הונגרי.

==קורות חיים==
אישטוואן אנטל נולד במשפחה יהודית כבנם של המתמטיקאי מרק אנטל ושל סרנה וינטרניץ ואחיו הצעיר של המשורר יאנוש אנטל.<ref></ref> הוא הופיע לראשונה בציבור בנגינה על פסנתר ביולי 1922 בקלוז'. למד באוניברסיטה למוזיקה ואמנויות הבמה של וינה בשנת 1925 ולאחר שסיים את לימודיו שם נסע לברלין. שם סיים את לימודי האמן שלו כתלמידו של לאוניד קרויצר. במרץ 1936 ערך את קונצרט הבכורה שלו בבודפשט בוויגאדו (ויגאדו מתורגם בדרך כלל כ"מקום לשמחה"), בשנה שלאחר מכן התיישב בבירת הונגריה. הוא למד ניתוח צורות והרכבה אצל אישטוואן שטראסר ולאו ויינר.

משנת 1945 היה מורה ב"בית הספר הלאומי למוזיקה" ומשנת 1948 באקדמיה למוזיקה ע"ש פרנץ ליסט. מיד לאחר סיום מלחמת העולם השנייה הצטרף לחיי הקונצרטים המקומיים והבינלאומיים. בשנת 1948 נסע לשוודיה במלגת לימודים. הוא המשיך באמנויות הבמה ובפעילויות ההוראה שלו עד מותו. הקונצרט האחרון שלו היה ב-12 ביוני 1978.

הרפרטואר שלו כלל יצירות מאת באך, בטהובן, שוברט, פרנץ ליסט, בלה ברטוק ופסנתרנים הונגריים בני התקופה. הוא הציג את הסוויטה של אנטל מולנאר שמונה היצירות לפסנתר של ג'רג' קורטג, את סונטינה של אנדרה סרבנסקי, את הקונצ'רטו לפסנתר מס' 3 של פאל קדושה, את הסונטה לכינור ולפסנתר של רז'ה שוגאר ואת הקונצ'רטו לפסנתר של זולטאן הורושינצקי.

הוא היה בחבר השופטים בכמה תחרויות מוזיקה בינלאומיות והיה חבר מייסד של אגודת ליסט בבודפשט וחבר אגודת שופן בווינה ובוורשה. נגינתו האמנותית נשמרה במספר תקליטים. אשתו, דורה סוקולאי (אנטל), הייתה מנהלת המוזיקה של חברת התקליטים ההונגרית. בנם הוא המנצח והחלילן מתיאש אנטל.

== פרסים והוקרה ==
* צלב האבירים של פולוניה רסטיטוטה (1946)
* פרס פרנץ ליסט (1954)
* פרס האמן המצטיין (1955)

== קישורים חיצוניים ==

* [http://docs.lfze.hu/netfolder/public/PublicNet/Doktori%20dolgozatok/hargitai_imre/tezis_hu.pdf אימרב הרגיטאי: הפסנתרן אישטוואן אנטל, פרופסור של האקדמיה למוזיקה] תיזת DLA
* [https://web.archive.org/web/20150603210743/http://lfze.hu/notable-alumni/-/asset_publisher/fLQ9RSuRgn0e/content/antal-istvan/10192;jsessionid=8C1B7DD140F995162957BFAAA0E2B086 אישטוואן אנטל], באתר האקדמיה למוזיקה
* [http://nevpont.hu/view/348 Nevpont.hu]
* [https://web.archive.org/web/20080522113130/http://www.hhrf.org/irodalmivademecum/IV2005/2005_antalm.htm אילדיקו להוטקה: חמש עשרה שנה בראש המקהלה הלאומית (הממלכתית) - מתיאש אנטל]
* [http://hazaiporta.hu/index.php?url=termekkartya.php&termek_id=2640&%5B%5D http://hazaiporta.hu/index.php?url=uriakartya.php&ther_id=2640]
* [http://www.momus.hu/article.php?artid=5142 BaCi: רגעים שקטים מהתקופה] הסוערת של ספרות הפסנתר (אישטוואן אנטל מנגן את ליסט) = קפה מומוש 24 באפריל 2009
* 

== הערות שוליים ==

קטגוריה:מורים למוזיקה בהונגריה
קטגוריה:מורים למוזיקה יהודים
קטגוריה:מוזיקאים יהודים הונגרים
קטגוריה:משפחת אנטל
קטגוריה:ניצולי השואה: הונגריה
קטגוריה:פסנתרנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1909
קטגוריה:הונגרים שנפטרו ב-1978
Dance Like There's No Tomorrow

Dance Like There's No Tomorrow (בעברית: תרקוד כאילו אין מחר) הוא שיר דאנס-פופ של הזמרת והרקדנית פאולה עבדול ושל הזמר רנדי ג'קסון אשר יצא ב-18 בינואר 2008 כחלק מאלבומו של ג'קסון Randy Jackson's Music Club, Vol. 1. זה גם היה לסינגל הראשון של עבדול מזה קרוב ל-12 שנים.

השיר נכתב על ידי אדווין סרנו, שי פטריק סקינר ואריצה לאוס והופק על ידי דיקיי וג'קסון עצמו.<ref name=":0"></ref>

== רקע והפצה ==
השיר נכתב על ידי ליל אדי, שי פטריק סקינר ואריצה לאוס והופק על ידי דיקיי וג'קסון עצמו. בנוסף הוא גם מכיל קולות רקע של המפיק אוליבר ליבר שעבד עם עבדול בעבר. מבחינה מוזיקלית השיר הוא שיר אפ-טמפו עם צלילים אלקטרונים כאשר נשימותיה של עבדול נשמעות בכבודת בשיר.

השיר נשלח לתחנות הרדיו כסינגל הראשון מאלבומו של ג'קסון ב-18 בינואר 2008 ולאחר 4 ימים הוא הופץ גם להורדה דיגיטלית.<ref name=":0" />

== הופעות חיות ==
עבדול וג'קסון הופיעו עם השיר כמופע מקדים למשחק הסופרבול ה-42. אף על פי שעבדול הופיעה עם ליפ סינק עדיין הביקורות על ההופעה החיו חיוביות. בנוסף הם הופיעו עם השיר גם בתוכנית הטלוויזיה האמריקאית "אמריקן איידול".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2008
קטגוריה:שירי פאולה עבדול
קטגוריה:שירים באנגלית
קטגוריה:שירים על ריקודים
ג'יאני דיצ'נזו

ג'יאני דיצ'נזו (באנגלית: Gianni DeCenzo; נולד ב-27 באוקטובר 2001)<ref></ref> הוא שחקן אמריקאי, שנודע בעיקר בזכות תפקידו בתור דימיטרי בסדרת הטלוויזיה "קוברה קאי" <small>(2018–הווה)</small>.<ref name=":0"></ref><ref></ref>

== ביוגרפיה ==
דיצ'נזו נולד בלוס אנג'לס, קליפורניה ב-27 באוקטובר 2001. יש לו אח צעיר בשם אנתוני. 

הוא מתאמן באמנות הלחימה הישראלית, קרב מגע. 

== קריירה ==
החל משנת 2011 הוא הופיע בכמה פרסומות טלוויזיה וסרטים קצרים.<ref></ref> דיצ'נזו שיחק בתפקידי אורח בסדרות טלוויזיה בהן "Dark Wall", "מקום טוב באמצע", "Eagleheart" ו-"Back in the Game". 

בשנת 2015 שיחק בתפקיד ארתור פיקוויקל בסדרת הנעורים, "100 דברים להספיק לפני התיכון" ובשנת 2019 שיחק את כיילב וויליגר במשך שישה פרקים בסדרה "קופ וקאמי שואלים את העולם" בערוץ דיסני.<ref></ref>

בשנת 2018 לוהק לתפקיד ראשי בסדרה "קוברה קאי", סדרה המבוססת על הסרט "קראטה קיד" משנת 1984, אשר שודרה תחילה ביוטיוב פרימיום ולאחר מכן בנטפליקס. בסדרה הוא מגלם את דמיטרי, צעיר הסובל מבריונות בבית ספרו ונכנס לבית ספר לקראטה כדי ללמוד להגן על עצמו.<ref></ref><ref></ref>

== פילמוגרפיה ==
=== קולנוע ===
{| class="wikitable"
|+
! שנה
! סרט
! תפקיד
! הערות
|-
| 2014
| 37: A Final Promise
| אדם הצעיר
|
|-
| rowspan="2" |TBA
|Black Spines
|קוואלי
|
|-
|ג'וג'וטסו קאיזן
|יוטה
|
|}

=== טלוויזיה ===
{| class="wikitable"
|+
! שנה
! סדרה
! תפקיד
! הערות
|-
| 2012
| Dark Wall
| דניאל
| פרק: "Whispers"
|-
| rowspan="3" | 2013
| מקום טוב באמצע
| ילד
| פרק: "One Kid at a Time"
|-
| הליגה
| רוקסין
| פרק: "Flowers for Taco"
|-
| Eagleheart 
| בוץ מקליסטר
| פרק: "Grandy"
|-
| rowspan="3" | 2014
| Back in the Game
| ניק פאטוליס
| פרק: "Sports Therapy"
|-
| ליב ומאדי
| ג'ואי
| פרק: "Flashback-A-Rooney"
|-
| Gortimer Gibbon's Life on Normal Street
| לאנס
| פרק: "Ranger and the Legend of Pendragon's Gavel"
|-
| 2015–2016
| 100 דברים להספיק לפני התיכון
| ארתור פיקוויקל
| 4 פרקים
|-
| 2019–2020
| קופ וקאמי שואלים את העולם
|כיילב
| 6 פרקים
|-
| 2018–הווה
| קוברה קאי
| דימיטרי אלקסופולוס
|תפקיד משני (עונות 1&5)
תפקיד ראשי (עונות 4-2); 43 פרקים
|-
|2022
|NCIS
|אוון
|פרק: "All or Nothing"
|-
|2021
|NCIS: לוס אנג'לס
|לוק אוסטין
|פרק: "Best Seller"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
I'm Just Here for the Music

I'm Just Here for the Music (בעברית: אני כאן בשביל המוזיקה) הוא שיר של הזמרת והרקדנית פאולה עבדול, אשר יצא ב-5 במאי 2009 כסינגל שלא מתוך אלבום. זוהי הייתה הפעם הראשונה מזה 13 שנה שהזמרת הוציאה שיר סולו. השיר יצא על ידי חברת פילמנט אנטרטיינמנט גרופ והופק על ידי אוליבר ליבר אשר היה המפיק העיקרי של אלבום הבכורה שלה.<ref name=":0"></ref>

"I'm Just Here for the Music" דוגם את השיר "Last Night a D.J. Saved My Life" של להקת אינדיפ.<ref></ref>

== הפצה ==
עבדול חשפה לראשונה של השיר ביום יציאתו בתוכנית הרדיו של ראיין סיקרסט וכ-3 ימים לאחר מכן הוא היה זמין גם להורדה דיגיטלית.<ref name=":0" />

== הופעות חיות ==
עבדול הופיעה עם השיר בתוכנית "אמריקן איידול" ובכך זו הייתה הפעם הראשונה מזה שמונה שנים שהזמרת הופיעה לבדה בתוכנית.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי פאולה עבדול
קטגוריה:שירי קיילי מינוג
קטגוריה:שירים באנגלית
סצנת ראונדהיי גארדן

סצנת ראונדהיי גארדן (באנגלית: Roundhay Garden Scene) הוא סרט אילם, קצר ותיעודי משנת 1888 שהוקלט על ידי הממציא הצרפתי לואי לה פרינס. הוא צולם באוקווד גריינג' בראונדהיי, לידס בצפון אנגליה ב-14 באוקטובר 1888, ומאמינים שזהו הסרט העתיק ביותר ששרד.<ref></ref>

המצלמה בה נעשה שימוש נרשמה כפטנט בבריטניה ב-16 בנובמבר 1888.<ref></ref>

== סקירה כללית ==
על פי בנו של לה פרינס, אדולף, הסרט צולם באוקווד גריינג', ביתם של ג'וזף ושרה וויטלי, בראונדהיי, לידס, ווסט ריידינג אוף יורקשייר, אנגליה ב-14 באוקטובר 1888.<ref></ref> בצילומים מופיעים בנו של לואי, אדולף לה פרינס, חמותו, שרה וויטלי (לבית רובינסון, 1816 – 24 באוקטובר 1888), חותנו, ג'וזף וויטלי (1817 – 12 בינואר 1891), ואנני הרטלי בגן של אוקווד גריינג', מסתובבים בנחת בגן. שרה נראית הולכת – או רוקדת – לאחור כשהיא מסתובבת, וזנבי המעיל של יוסף נראים עפים כשהוא מסתובב. ג'וזף ושרה וויטלי היו הוריה של אשתו של לה פרינס, אליזבת. מאמינים כי אנני הרטלי הייתה חברה של לה פרינס ואשתו. שרה וויטלי נפטרה עשרה ימים לאחר צילום הסצנה.<ref></ref> אוקווד גריינג' נהרס בשנת 1972 ופותח מחדש עם דיור מודרני; השרידים היחידים הם קירות הגן בקצה שביל אוקווד גריינג'.<ref></ref>

== שימור ==
רצף הפריימים המקורי הוקלט בסרט צילום מבוסס-נייר של איסטמן קודאק באמצעות מצלמת העדשה היחידה של לואי לה פרינס. בשנות השלושים של המאה העשרים ייצר המוזיאון הלאומי למדע בלונדון עותק צלחות זכוכית מצולם של 20 פריימים ששרדו מהנגטיב המקורי,<ref></ref> לפני שאבד. המסגרות שהועתקו הושלמו מאוחר יותר לסרט של 35 מ"מ. אדולף לה פרינס הצהיר כי הרצף של ראונדהיי גארדן צולם ב-12 פריימים לשנייה, וסרט שני, תנועה חוצה את גשר לידס, ב-20 פריימים לשנייה; עם זאת, הדבר אינו מתבטא בניתוח הרצפים, מה שמצביע על קצב פריימים של 7 פריימים לשנייה לשניהם, שהייתה מהירות ההעתקה ששימשה בסרט התיעודי משנת 2015 על לה פרינס, The First Film.

== קישורים חיצוניים ==

* 
* 
* [http://ics.leeds.ac.uk/papers/index.cfm?outfit=llp מרכז לואי לה פרינס לקולנוע, צילום וטלוויזיה] אוניברסיטת לידס. (האוניברסיטה קרובה לאתר בית המלאכה לשעבר של לה פרינס, שהיה ממוקם בצומת וודהאוס ליין ובלקמן ליין).

== הערות שוליים ==

קטגוריה:סרטים צרפתיים
קטגוריה:סרטים בריטיים
קטגוריה:סרטי שחור-לבן בריטיים
קטגוריה:סרטי 1888
קטגוריה:סרטים קצרים
קטגוריה:לידס
יונדאי פליסייד

יונדאי פליסייד (באנגלית: Hyundai Palisade) היא מכונית במרכב קרוסאובר בעלת שבעה או שמונה מקומות, שמיוצרת על ידי יונדאי מוטור משנת 2018. היא הוצגה בשנת 2018 והגיעה לישראל בדצמבר 2020.

== מפרט טכני ==
יחידת ההנעה הבלעדית של הפליסייד כוללת מנוע בנזין V6 בנפח 3.8 ליטרים המספק כ-291 כוחות סוס ב-6,000 סיבובים לדקה. תיבת ההילוכים אוטומטית בעלת שמונה הילוכים. 

נתון התאוצה מ-0 ל-100 קילומטרים לשעה עומד על 7.7 שניות למהירות מרבית של 210 קילומטרים לשעה.

אבזור הבטיחות כולל 7 כריות אוויר ומגוון רחב של מערכות בטיחות מתקדמות.

== מתיחת פנים שנת 2022 ==
בתערוכת הרכב הבינלאומית של ניו יורק ב-13 באפריל 2022 חשפה יונדאי את מתיחת הפנים לפליסייד<ref></ref>. יונדאי עיצבה מחדש את חזיתו של הפליסייד בסגנון המיישר קו עם שפת העיצוב של הטוסון החדש.

בנוסף, קיבל הפליסייד עיצוב חדש לחישוקי הגלגלים, עיצוב חדש לפגוש האחורי ויחידות תאורה חדשות. 

תא הנוסעים גם עבר שיפורים, עם גלגל הגה חדש שנלקח מדגם הטוסון, חומרי דיפון איכותיים יותר, תיפורים חדשים לריפודי המושבים והדלתות, עיצוב חדש של חלקו המרכזי של הדשבורד עם פס דקורטיבי המשולב עם פתחי המיזוג, לוח מחוונים דיגיטלי בקוטר 12.3 אינץ' כסטנדרט, מערכת מולטימדיה מעודכנת עם מסך 12.3 אינץ' במקום 10.1 אינץ', ואופציה למראה מרכזית מבוססת מצלמה.

בתחום הבטיחות נוספו שתי כריות אוויר לכדי סה"כ תשעה כריות אוויר, בקרת שיוט אדפטיבית משודרגת עם שמירה על מרכז נתיב.

יחידת ההנעה נותרה ללא שינוי.

== גלריה ==
<gallery widths="220" heights="135">
קובץ:Hyundai Palisade rear.jpg|מבט לצד
קובץ:2020 Hyundai Palisade SE HTrac, rear (2) 8.18.19.jpg|מבט לאחור
קובץ:2021 Hyundai Palisade Caliigrophay front view (United States).jpg|מבט לקדימה
</gallery>

== קישורים חיצוניים ==

* 
*קיילב קוק, [https://thenewswheel.com/2021-hyundai-palisade-overview/ 2021 יונדאי פליסייד סקירה], באתר [https://thenewswheel.com גלגל החדשות], 20 במאי 2021
*יובל בנר, [https://www.gear.co.il/%D7%9B%D7%AA%D7%91%D7%AA-%D7%A8%D7%9B%D7%91/2021-06-10-N01-%D7%9E%D7%91%D7%97%D7%9F-%D7%93%D7%A8%D7%9B%D7%99%D7%9D-%D7%99%D7%95%D7%A0%D7%93%D7%90%D7%99-%D7%A4%D7%9C%D7%99%D7%A1%D7%99%D7%99%D7%93 יונדאי פליסייד 2021 במבחן דרכים], באתר פורטל הרכב גיר, 10 ביוני 2021

== הערות שוליים ==

פליסייד
קטגוריה:קרוסאובר
קטגוריה:כלי רכב המיוצרים ברוסיה
קטגוריה:דגמי מכוניות שהושקו ב-2018
We Are (שיר של אנה יונסון)

"We Are" הוא סינגל של זמרת הרוק השוודית אנה יונסון, לאלבומה The Way I Am . השיר ידוע בכך שהוא נכלל בפסקול של הסרט ספיידרמן 2. "We Are" הוא הסינגל הנמכר ביותר של אנה.<ref name="SwedishCharts"></ref>

== וידאו קליפ ==
הקליפ צולם בלוס אנג'לס, קליפורניה, ארצות הברית בבניין , ובוים על ידי אנטי ג'וקינן .<ref></ref> הווידאו קליפ מכיל קטעים מהסרט ספיידרמן 2, עם תרחיש רומנטי בו מעורבים הזמרת ואיש מהדירה הסמוכה. כדי להעביר את עוצמת ההופעה של יונסון, המפיק יצר אפקטים מיוחדים, שבו נראה שעוצמת המוזיקה גורמת לריהוט שבדירתו של האיש להחליק על הרצפה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!שוודיה (GLF)
|זהב
|10,000
|}

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
|-
! scope="row"| אירופה
| 28 ביוני 2004
| מקסי סינגל
| rowspan="3"| Sony BMG, Cosmos Music Group
|-
! scope="row"| קנדה
|18 בינואר 2005
|תקליט
|}

==קישורים חיצוניים==

== הערות שוליים ==

קטגוריה:שירים באנגלית
קטגוריה:שירי פופ רוק
פיליס לאטור

פיליס "פיפה" לאטור MBE (באנגלית: Phyllis "Pippa" Latour; 8 באפריל 1921 – 7 באוקטובר 2023) הייתה סוכנת חשאית במנהלת המבצעים המיוחדים של בריטניה (SOE) במהלך מלחמת העולם השנייה בצרפת. מטרת ה-SOE הייתה ריגול, חבלה וסיור במדינות שנכבשו על ידי מעצמות הציר, בעיקר בגרמניה הנאצית. סוכני SOE פעלו עם קבוצות התנגדות וסיפקו להם כלי נשק וציוד שהוצנח על ידי האנגלים.

== ביוגרפיה ==
=== ראשית חיים ===
אביה של לאטור, פיליפ, היה רופא צרפתי שהתחתן עם לואיז, אזרחית בריטית שהתגוררה בדרום אפריקה, ב-1921 נולדה פיליס לאטור. אביה נפטר שלושה חודשים לאחר לידתה באפריקה המשוונית הצרפתית (AEF) ואמה נישאה בשנית שלוש שנים מאוחר יותר. אביה החורג היה נהג מרוצים, ונתן גם לאשתו להתחרות עם מכוניותיו. במהלך מרוץ אחד כזה אירעה תקלה מכנית ואמה של לאטור נהרגה כאשר המכונית התנגשה במחסום. לאחר מכן עברה לאטור להתגורר אצל בן דוד של אביה באפריקה המשוונית הצרפתית. בהמשך חזרה לדרום אפריקה.<ref name="pippa recognised"></ref>

=== WAAF ומנהלת המבצעים מיוחדים ===
בנובמבר 1941 עברה לאטור מדרום אפריקה לאנגליה והצטרפה לחיל העזר האווירי לנשים (WAAF) כמכונאית טיסה. היא קיבלה מספר שירות 718483. בגלל הצרפתית הרהוטה שלה, התבקשה מיד על ידי SOE להפוך לסוכנת חשאית, עברה אימונים נפשיים ופיזיים. היא הצטרפה ל-SOE כנקמה על רצח קרוביה על ידי הנאצים. ב-1 בנובמבר 1943 הצטרפה רשמית ומונתה כקצינת מדור.

ב-1 במאי 1944 צנחה באורנה, נורמנדי כדי לפעול כחלק מה-, תוך שימוש בשם הקוד "Genevieve" כדי לעבוד כמפעילת אלחוט עם קלוד דה בייסק, אחותו ליס ושותפיהם.

לאטור התחזתה לנערה בגיל תיכון שמשפחתה עברה לאזור כדי להימלט מהפצצות של בעלות הברית. היא רכבה על אופניים ברחבי האזור, מכרה סבון ושוחחה עם חיילים גרמנים. כשקיבלה מודיעין צבאי קידדה אותו באמצעות סריגה בקודים חד פעמיים שהוסתרו על פיסת משי בה השתמשה לקשור את שערה, ולאחר מכן תרגמה אותם באמצעות ציוד מורס. בשלב מסוים הובאה לחקירה, אך הרשויות הגרמניות לא חשבו לבחון את המטפחת שקשרה והיא שוחררה.

=== לאחר מלחמת העולם השנייה ===
לאחר מלחמת העולם השנייה התחתנה לאטור, ועברה להתגורר בקניה, פיג'י ואוסטרליה. לפני מותה התגוררה באוקלנד שבניו זילנד.<ref name="spy living in Auckland"></ref> באפריל 2021 חגגה את יום הולדתה המאה, והייתה הסוכנת האחרונה של ה-SOE מתוך ארבעים הנשים שפעלו בצרפת במהלך מלחמת העולם השנייה שהייתה בחיים באותה עת. ילדיה לא ידעו על עברה במלחמה עד שנתקלו בכך במקרה באינטרנט בשנת 2000. 

הלכה לעולמה ב-7 באוקטובר 2023, בגיל 102.

=== אותות ===
לאטור מונתה לשבלייה (אביר) של לגיון הכבוד על ידי ממשלת צרפת ב-29 בנובמבר 2014, כחלק מאירועי 70 שנה לקרב נורמנדי.

== לקריאה נוספת ==
* מנהיג הטייסת, בריל א 'אסקוט, משימה בלתי סבירה: הצדעה לנשות ה-RAF של SOE בצרפת המלחמה, לונדון, פטריק סטיבנס בע"מ, 1991.
* ליאן ג'ונס, אומץ שקט: נשים סוכנות בהתנגדות הצרפתית, לונדון, Transworld Publishers Ltd, 1990.

== קישורים חיצוניים ==
* רוס דיקס-פיק, [http://peek-01.livejournal.com/27044.html נערה דרום אפריקאית בהנהלת המבצעים המיוחדים]

== הערות שוליים ==

קטגוריה:חברים במסדר האימפריה הבריטית
קטגוריה:מרגלות שפעלו נגד גרמניה הנאצית
קטגוריה:אנשי מנהלת המבצעים המיוחדים
קטגוריה:בריטים במלחמת העולם השנייה
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:בריטיות שנולדו ב-1921
קטגוריה:בריטים שנולדו ב-1921
קטגוריה:בריטיות שנפטרו ב-2023
קטגוריה:בריטים שנפטרו ב-2023
סובארו אסנט

סובארו אסנט (איבולטיס) (באנגלית: Subaru Ascent) היא מכונית במרכב קרוסאובר בעלת שבעה או שמונה מקומות, שמיוצרת על ידי סובארו משנת 2018. היא הוצגה לראשונה בתערוכת הרכב הבינלאומית של ניו יורק בשנת 2017 והגיעה לישראל בשנת 2020.

== מפרט טכני ==
האסנט מוצע עם יחידת הנעה אחת: 

מנוע טורבו בנזין I4 צילנדרים בנפח 2.4 ליטרים עם הספק של כ-260 כוח סוס ב-5,600 סיבובים לדקה, לצד תיבת הילוכים רציפה עם שמונה הילוכים. 

נתון התאוצה מ-0 ל-100 קילומטרים לשעה עומד על 7.4 שניות, למהירות מרבית של 209 קילומטרים לשעה.

== מתיחת פנים 2023 ==
ב-14 ביוני 2022<ref></ref> חשפה סובארו את מתיחת הפנים לשנת 2023 של סובארו אסנט, במסגרתה עודכן משמעותית העיצוב החיצוני, מערכת המולטימדיה הוחלפה בממשק חדש עם מסך בקוטר של "11.6 במקום "8 אינץ' ונוספו מספר שדרוגים למערכות הבטיחות האקטיביות.

כמו כן להיצע הגרסאות נוספה רמת גימור חדשה "onyx"' עם חבילת השחרה, חישוקי גלגלים "20 מושחרים, ריפודי מושבים עם טכנולוגיה לדחיית מים ותפירה קונטרסטית בירוק. 

== גלריה ==
<gallery widths="220" heights="135">
קובץ:2019 Subaru Ascent au SIAM 2018.jpg|מבט לקדימה
קובץ:2019 Subaru Ascent Limited, Rear Right, 09-30-2020.jpg|מבט אחורי
קובץ:Subaru Ascent, Burlingame (44800959365).jpg|מבט לצד
</gallery>

== קישורים חיצוניים ==

* 

== הערות שוליים ==

אסנט
קטגוריה:קרוסאובר
קטגוריה:דגמי מכוניות שהושקו ב-2018
ענזה

ענזה (בערבית: عنزة) הוא כפר פלסטיני, הממוקם כ־18 קילומטרים דרומית-מערבית לעיר ג'נין בצפון השומרון. שטח הכפר הוא 4,740 דונם מתוכם כמעט 1/4 מכוסה במטעי זיתים. על פי הלשכה הפלסטינית המרכזית לסטטיסטיקה, אוכלוסיית הכפר מנתה 2,006 תושבים בשנת 2006.<ref>[http://www.pcbs.gov.ps/Portals/_pcbs/populati/pop01.aspx Projected Mid -Year Population for Jenin Governorate by Locality 2004- 2006] Palestinian Central Bureau of Statistics</ref>

==היסטוריה==
חרסים מהתקופות הביזנטית, המוסלמית וימי הביניים נמצאו בענזה.<ref>Zertal, 2004, pp. [https://books.google.com/books?id=Vt-IvRhCEyYC&pg=PA202 202]-[https://books.google.com/books?id=Vt-IvRhCEyYC&pg=PA203 203]</ref>

בשנת 1870 תיאר ויקטור גרן את הכפר כ"ממוקם על גבעה ומונה כיום כמעט מאה תושבים. חגורת עצי זית מקיפה אותו."<ref>Guérin, 1875, p. [https://archive.org/stream/descriptiongogr04gugoog#page/n242/mode/1up 217]</ref> במפת הקרן לחקר ארץ ישראל שפורסמה ב-1882, הכפר תואר כ"כפר בעל מראה עתיק על גבעה הניצב מעל המישור. הבתים יורדים במדרון בדרום מזרח. יש בו שתי בארות במורד הגבעה ומטע זיתים טוב ליד הכביש בדרום. הבתים עשויים מאבן."<ref>Conder and Kitchener, 1882, SWP II, p. [https://archive.org/stream/surveyofwesternp02conduoft#page/155/mode/1up 155]</ref>

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו בכפר 537 מוסלמים.<ref>Barron, 1923, Table IX, Sub-district of Jenin, p. [https://archive.org/stream/PalestineCensus1922/Palestine%20Census%20(1922%29#page/n31/mode/1up 29]</ref> מספר זה גדל במעט במפקד 1931 ל-642 תושבים ב-137 בתים.<ref>Mills, 1932, p. 67</ref> בסקר הכפרים של 1944/5, האוכלוסייה מנתה 880 נפשות, על שטח של כ-4,740 דונם. מתוך, שטח זה, 958 דונם שימשו למטעים וקרקע להשקיה, 2,110 דונם לגידול דגנים, ואילו 16 דונם היו אדמות בנויות.

בשנת 1961 אוכלוסיית ענזה מנתה 1,011 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf 25]</ref>

על פי מפקד ישראלי מ-1967, אוכלוסיית ענזה מנתה 807 איש, שמתוכם 13 הגיעו מישראל.<ref name="67census"></ref>

כיום, בכפר יש שש משפחות עיקריות: עובייד, סדאקה, ברהמה, עטאיה, חאדר ועומור.

==קישורים חיצוניים==

== הערות שוליים ==

קטגוריה:נפת ג'נין
אגסילאוס הראשון

אגסילאוס הראשון (ביוונית: Ἀγησίλαος; ביוונית איונית: Ἡγησίλεως, הגסילאוס) הוא במיתולוגיה היוונית המלך השישי בשושלת האגיאדית (על שם המלך אגיס הראשון ) של מלכי ספרטה.

אגסילאוס היה בנו של דוריסוס מלך ספרטה. על פי אפולודורוס מאתונה, אגסילאוס שלט 44 שנים, ומת בשנת 886 לפני הספירה. על פי פאוסניאס, תקופת שלטונו הייתה קצרה, אך הוא מתארך אותו לזמן החקיקה של ליקורגוס.

את כס המלוכה שלו ירש בנו ארכלאוס , ואחריו מלך נכדו טלקלוס .

==הערות שוליים==

קטגוריה:מלכי ספרטה
קטגוריה:אישים שחיו במאה ה-9 לפנה"ס
מולוס-אגיוס קונסטנטינוס

מולוס-אגיוס קונסטנטינוס (ביוונית: Μώλος-Άγιος Κωνσταντίνος) היא עיירה באזור מרכז יוון, יוון. מקום מושבה של העירייה בעיירה קמנה ווורה. העירייה שייכת ליחידה האזורית פתיוטיס.

שטח העירייה של 337.298 קמ"ר.<ref name="stat01"></ref>

== עירייה ==
העירייה היא אוסף של עיירות והתיישבויות ביוון. מולוס-אגיוס קונסטנטינוס הוקמה לאחר רפורמות החלוקה המינהלית בשנת 2011 על ידי שילוב של 3 עיירות, וכל אחת מהעיירות הללו מייצגת כיום יחידה עירונית:
* אגיוס קונסטנטינוס
* קמנה וורלה
* מולוס

==קישורים חיצוניים==
* 

== הערות שוליים ==
תערוכת הרכב הבין-לאומית של שאנגחאי

תערוכת הרכב הבין-לאומית של שאנגחאי (ידועה גם בשם: אוטו שאנגחאי) היא תערוכת רכב, המתקיימת אחת לשנתיים בעיר שאנגחאי. התערוכה מתקיימת בשנים אי־זוגיות, כאשר בשנים הזוגיות מתקיימת תערוכת הרכב הבינלאומית של בייג'ינג. התערוכה התקיימה לראשונה בשנת 1985. בשל חשיבותו של שוק הרכב הסיני, התערוכה נחשבת לאחת התערוכות החשובות בעולם הרכב, לצד תערוכות כמו תערוכת הרכב בדטרויט, בפרנקפורט, בפריז ובטוקיו.

מאז שנת 2015 מתקיימת התערוכה במרכז הכנסים והתערוכות הלאומי הממוקם בסמוך לשדה התעופה הבינלאומי שנגחאי הונגקיאו. התערוכה מאורגנת על ידי הארגון הבינלאומי של יצרני הרכב (OICA).

==קישורים חיצוניים==

* 

שאנגחאי
קטגוריה:סין: תחבורה
One Vision

One Vision (בעברית: חזון אחד) הוא שיר שנכתב ובוצע על ידי להקת הרוק הבריטית קווין, שיצא לראשונה כסינגל בנובמבר 1985 ונכלל באלבום של הלהקה A Kind of Magic משנת 1986. השיר נכתב על ידי כל חברי הלהקה, והוא נכתב בהשראת חייו של מרטין לותר קינג.

השיר הפך ללהיט נוסף של קווין במדינות רבות, והגיע למקום השביעי במצעד הסינגלים בבריטניה, מקום חמישי באירלנד, מקום עשירי באוסטרליה, מקום 21 בהולנד, מקום 24 בשווייץ ומקום 26 במערב גרמניה. בארצות הברית הסינגל הגיע למקום ה-19 במצעד שירי המיינסטרים רוק ולמקום ה-61 במצעד הבילבורד הוט 100, ובמצעד הסינגלים RPM 100 בקנדה הגיע למקום ה-76.

הקליפ של "One Vision", שהוקלט בספטמבר 1985, הציג את הלהקה מקליטה את השיר באולפני Musicland במינכן והיה הראשון שבוים והופק עבור קווין על ידי צמד הבמאים האוסטרים DoRo, שכלל את רודי דולזאל והאנס רוסאכר.

==מיקומי שיא==

==קישורים חיצוניים==

קטגוריה:שירי קווין
קטגוריה:שירים באנגלית
קטגוריה:שירי הארד רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
המכונים לחקר המדבר ע"ש יעקב בלאושטיין

המכונים לחקר המדבר ע"ש יעקב בלאושטיין מהווים יחד אחת מהפקולטות האקדמיות של אוניברסיטת בן-גוריון בנגב. המכונים ממוקמים בקמפוס שדה בוקר של האוניברסיטה, שנמצא במדרשת בן-גוריון שבלב הנגב, ישראל.

במכונים לחקר המדבר לומדים כ-220 סטודנטים לתארים מתקדמים וכ-50 לפוסט-דוקטורט. הסטודנטים מגיעים מ-20 מדינות שונות בעולם. המכון לחקר המדבר כולל שלושה מכוני מחקר מוכרים: מכון צוקרברג לחקר מים, המכון השווייצרי לחקר הסביבה והאנרגיה היבשתית והמכון לחקלאות וביוטכנולוגיה של אזורים צחיחים על-שם שוחרי צרפת.

מטרתו המוצהרת של המכון היא להילחם במדבור ולחקור אתגרים עולמיים על מחקר סביבתי<ref></ref>.

== היסטוריה ==
בשנת 1972 המליצה המועצה להשכלה גבוהה להקים מכון מחקר שיבצע חקירות מדעיות בדרום הנגב, המלצה זו קיבלה את אישורה של ממשלת ישראל ב-1973 ושנה לאחר מכן הוקם המכון לחקר המדבר במדרשת בן-גוריון. עמוס ריצ'מונד מונה להיות המנהל הראשון של המכון. ב-1976 אוחד המכון לחקר המדבר עם אוניברסיטת בן-גוריון בנגב והפך למעשה לפקולטה נפרדת של האוניברסיטה. ב-1980, בעקבות תמורה נדיבה של קרן ג'ייקוב והילדה בלאושיין למכון לחקר המדינה שונה שמו של המכון ל"מכון יעקב בלאושטיין לחקר המדבר"<ref></ref>.

בתחילת המאה ה-21 אורגן מחדש המכון והוא חולק ל-3 תת-מכוני מחקר נפרדים אך שקשורים זה לזה ולעיתים קרובים גם עושים מחקרים משותפים אחד עם השני.

== מכוני המחקר ==
בניין המחלקה ללימודי אנרגיה סולארית ופיזיקה סביבתית

=== מכון צוקרברג לחקר מים ===
מכון צוקרברג לחקר מים הוא מכון רב תחומי שמתקמד בפיתוח טכנולוגיות חדשניות לאספקת מים לענפי התעשייה והחקלואה וכן לקידום השימוש הבר קיימא במקורות המים<ref></ref>. במכון פועלות שתי מחלקות: המחלקה להידרולוגיה סביבתית והמחלקה להתפלה וטיפול במים.

=== המכון לחקלאות וביוטכנולוגיה של אזורים צחיחים על-שם שוחרי צרפת ===
המכון לחקלאות וביוטכנולוגיה של אזורים צחיחים על-שם שוחרי צרפת עוסק במחקר וביישום פתרונות חקלאיים שמטרתם היא שיפור ייצור המזון בעולם, אך במיוחד באזורים צחיחים בהם שיטות חקלאיות מסורתיות הן קשות או לעיתים אף בלתי אפשריות ליישום<ref></ref><ref></ref>.

=== המכון השווייצרי לחקר הסביבה והאנרגיה היבשתית ===
המכון השווייצרי לחקר הסביבה והאנרגיה היבשתית עוסק ביישום ובהפצת ידע בתחומי האנרגיה סולארית, פיזיקה סביבתית ואקולוגיה מדברית<ref></ref>. המכון כולל שתי מחלקות, המחלקה לאנרגיה סולארית ופיזיקה סביבתית והמחלקה לאקולוגיה מדברית.

==בית הספר הבינלאומי ללימודי המדבר על שם אלברט כץ ==

בית הספר הבינלאומי ללימודי המדבר על שם אלברט כץ הוא בית ספר בינלאומי הממוקם בהמכון לחקר המדבר ע"ש יעקב בלאושטיין, המהווה חלק מאוניברסיטת בן-גוריון בנגב שהוקם ב-1999. בית הספר מציע מספר תוכניות לימוד, התוכנית הראשונה בלימודי המדבר, השנייה עוסקת באקולוגיה ושמירה על הטבע, השלישית מתעסקת בפיזיקה סביבתית ואנרגיה סולארית והאחרונה מתמקדת בהידרולוגיה ואיכות.

== קישורים חיצוניים ==

* 
* 

== הערות שוליים ==

קטגוריה:מכוני מחקר בישראל
קטגוריה:אוניברסיטת בן-גוריון בנגב
קטגוריה:מדרשת בן-גוריון
קטגוריה:מדבריות בתרבות
Uran-9

ה- Uran-9 הוא רכב קרבי בלתי מאויש (UCGV) שפותח ומיוצר על ידי JSC 766 UPTK (כיום על ידי קונצרן קלצ'ניקוב), ומוצע על ידי התאגיד הממלכתי לייצוא נשק (רוסיה) לשוק הבינלאומי.<ref></ref><ref></ref> על פי הודעה שפורסמה על ידי התאגיד, המערכת נועדה לספק יחידות לחימה, סיור ולוחמה בטרור משולבות עם סיור מרחוק ותמיכה באש.<ref>http://www.customstoday.com.pk/russia-ready-to-export-uran-9-robotic-combat-system-in-2016/</ref>

== חימוש ==
* מתותח אוטומטי 2M72 ABM M30-M3 של Impul's 2 (סבסטופול),
* ארבעה טילי נ"ט מסוג אטקה או אחרים
* מקלע PKTM
* טילי נ"מ: 9K38 איגלה או סטרלה,
* FCS
* חיישני IR, מצלמת מרחק לייזר ואמצעים אחרים לאיתור.

== היסטוריה תפעולית ==
Uran-9 פעל לראשונה במלחמת האזרחים בסוריה, על פי דוח ביצועים של מכון המחקר המרכזי השלישי של משרד ההגנה של הפדרציה הרוסית, הטנק תפקד בצורה גרועה ולא הצליח לבצע רבות מהמשימות שניתנו לו.<ref></ref> מנגד, גורם בענף טען כי "הרכב נבדק בסוריה והפגין ביצועים גבוהים בסביבה תפעולית", וציין כי התעשייה פועלת כעת להגדיל את טווח הUran-9, זמן התגובה ורוחב הפס של הנתונים.<ref></ref> Uran-9 שימש גם בתרגילי Vostok 2018 בקנה מידה גדול.<ref>http://www.armstrade.org/includes/periodics/news/2018/0913/093548691/detail.shtml</ref>

הרכב החמוש הרובוטי Uran-9 נכנס לשירות צבאי בינואר 2019.<ref>https://ria.ru/20190124/1549807789.html</ref>
== ספרות ==
* פול שארה, צבא אף אחד: נשק אוטונומי ועתיד המלחמה, WW Norton & Company, 2018. - עמ' 114–116. .
* סטפן דה שפיגלייר, מתיס מאס, טים סוויס', בינה מלאכותית ועתיד ההגנה: השלכות אסטרטגיות על ספקי כוח קטנים ובינוניים, מרכז האג למחקרים אסטרטגיים, 2017. - עמ' 82. .

==קישורים חיצוניים==

== הערות שוליים ==

קטגוריה:אמצעי לחימה רוסיים
בית הספר הבינלאומי ללימודי המדבר על שם אלברט כץ

בניין בית הספר הבינלאומי ללימודי המדבר על שם אלברט כץ
בית הספר הבינלאומי ללימודי המדבר על שם אלברט כץ הוא בית ספר בינלאומי הממוקם בהמכון לחקר המדבר ע"ש יעקב בלאושטיין, המהווה חלק ממאוניברסיטת בן-גוריון בנגב שהוקם ב-1999<ref>[http://in.bgu.ac.il/en/akis/Pages/default.aspx The Albert Katz International School for Desert Studies] Ben-Gurion University of the Negev</ref>. בית הספר שוכן במדרשת בן-גוריון שבמרכז הנגב, ישראל.

בית הספר מציע ארבע תוכניות לתואר שני, הראשון בלימודי המדבר, השני באקולוגיה ושמירה על הטבע, השלישי בפיזיקה סביבתית ואנרגיה סולארית והאחרון בהידרולוגיה ואיכות מים<ref></ref>. כ-230 תלמידים לומדים בבית הספר ומרביתם מתגוררים במעונות סטודנטים שתוכננו על פי עקרונות ארכיטקטורים שמותאמים לאקלים בסביבה. הסטודנטים בבית הספר מגיעים מ-30 מדינות שונות מרחבי העולם, כל הקורסים מועברים בשפה האנגלית על ידי חוקרים מהמכון לחקר המדבר על שם יעקב בלאושטיין וכן מחוקרים מפקולטות אחרות באוניברסיטת בן-גוריון בנגב ולעיתים אפילו מחוקרים לא ישראליים.

== תוכניות הלימוד ==
=== תואר שני בלימודי מדבר ===
לימודי תואר שני בלימודי המדברים כוללים מחקר בתחומים החקלאות, ביוטכנולוגיה, מיקרוביולוגיה סביבתית והשקיית צמחים<ref></ref>.

=== תואר שני בהידרולוגיה ואיכות מים ===
תוכנית זו נועדה להציג בפני הסטודנטים מחקר בהידרולוגיה במטרה לשפר את חיי האדם בעזרת שימוש בר קיימא במקורות המים שברשותו, התוכנית מציעה מסלולי למידה בה הסטודנטים לומדם על איכות המים, טיפול במים והתפלה<ref></ref>.

=== דוקטורט בלימודי מדבר ===
תוכנית זו מוצעת במסגרת בית הספר ללימודים מתקדמים קרייטמן באוניברסיטת בן-גוריון בנגב. זהו תואר רב תחומי שמטרתו להכשיר סטודנטים בשילוב של מחקר בסיסי בנושאים הקשורים לניהול שטחים יבשים ולחימה במדבר<ref></ref>.

=== תואר שני בפיזיקה סביבתית ואנרגיה סולארית ===
תוכנית זו שצפויה להיפתח באוקטובר 2021 עם פתיחת שנת הלימודים של אותה שנה, תכשיר סטודנטים בתחומי איכות הסביבה ומשאבי הטבע<ref></ref>.

== הערות שוליים ==

קטגוריה:אוניברסיטת בן-גוריון בנגב
קטגוריה:בתי ספר חקלאיים
קטגוריה:מכוני מחקר בישראל
קטגוריה:מדרשת בן-גוריון
קטגוריה:מדבריות בתרבות
נזלת עיסא

נַ֫זְלַת עיסא (בערבית: نزلة عيسى) הוא כפר פלסטיני בנפת טולכרם במערב השומרון, הממוקם כ-17 ק"מ צפונית לטולכרם, בגובה של כ- 110 מטר מעל פני הים, בסמיכות וממזרח לגדר ההפרדה (מערבית לגדר נמצא היישוב באקה אל גרביה). 

== מקור השם ==
בערבית, השרש نزل נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. המלה השנייה היא שם פרטי מקובל בערבית ולא ידוע מיהו.<ref></ref>

== היסטוריה ==
קרמיקה מהתקופה הביזנטית נמצאה בכפר, כמו גם בורות מים וקברים.<ref>Dauphin, 1998, p. 755</ref> במפת הקרן לחקר ארץ ישראל שפורסמה ב-1882, נזלת עיסא תואר כ"כפר קטן על הגבעות הנמוכות, עם בארות."<ref>Conder and Kitchener, 1882, p. [https://archive.org/stream/surveyofwesternp02conduoft#page/47/mode/1up 47]</ref>

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה 
|מס' תושבים
|הערות
|-
|1922
|203
| rowspan="7" |<ref name=":0"></ref> 
|-
|1931
|261
|-
|1945
|380
|-
|1961
|627
|-
|1997
|1,868
|-
|2005
|2,430
|-
|2007
|2,571
|-
|2017
|2,302
|<ref></ref>
|}
על פי הלשכה הפלסטינית המרכזית לסטטיסטיקה, אוכלוסיית נזלת עיסא מנתה בשנת 2006 כ-2,502 תושבים.<ref>[http://www.pcbs.gov.ps/Portals/_pcbs/populati/pop03.aspx Projected Mid -Year Population for Tulkarm Governorate by Locality 2004- 2006] Palestinian Central Bureau of Statistics.</ref> 8.7% מאוכלוסיית נזלת עיסא היו פליטים בשנת 1997.<ref>[http://www.pcbs.gov.ps/Portals/_pcbs/phc_97/tul_t6.aspx Palestinian Population by Locality and Refugee Status] Palestinian Central Bureau of Statistics</ref>

== קרקעות ==
שטח הכפר הוא כ-2,030 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Tulkarm/Page-076.jpg 76]</ref> מתוכם 2,027 בבעלות פרטית ו 3 דונם במושע.<ref name=":0" />

מתוך שטח זה, 684 דונם נועדו למטעים וקרקע להשקיה, 750 שימשו לגידול דגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Tulkarm/Page-127.jpg 127]</ref> ואילו 12 דונם היו אדמות בנויות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Tulkarm/Page-177.jpg 177]</ref>

בשנת 2003, במהלך האינתיפאדה השנייה, נהרסו מעל 60 חנויות על ידי דחפורים של הממשל הישראלי. מתוך טענה שהן נבנו ללא היתר.<ref></ref><ref name="humanitarianinfo_2004"></ref><ref name="nytimes_Jan_2003"></ref>

<gallery>
קובץ:Jatt 1942.jpg|נזלת עיסא 1942 1:20,000
קובץ:Qaffin 1945.jpg|נזלת עיסא 1945 1:250,000
</gallery>

==קישורים חיצוניים==

== הערות שוליים ==

קטגוריה:נפת טולכרם
התאבדותו של ג'יידן בל

ג'יידן רוברט ג'וזף בל (באנגלית: Jadin Robert Joseph Bell; 4 ביוני 1997 – 3 בפברואר 2013) היה נער אמריקאי, שהתאבד לאחר שחווה בריונות הומופובית.

בל, צעיר הומוסקסואל בן 15, היה קורבן לבריונות אינטנסיבית הן פנים אל פנים והן באינטרנט מפני שהיה הומו. הוא היה חבר בנבחרת העידוד של תיכון לה גרנדה שבאורגון, בו היה תלמיד כיתה י'. ב-19 בינואר 2013, בל הלך לבית ספר יסודי שהיה באזור ותלה את עצמו על מתקן משחקים.<ref name="Toutonghi1"></ref> הוא לא מת מיד מחנק והובהל לחדר מיון, שם היה מחובר למכשירי החייאה.<ref name="Huff1"></ref>

סוכנות הידיעות AP דיווחה כי דובר בית החולים OHSU שבפורטלנד הודיע כי לאחר שנותק ממכשירי ההחייאה, בל נפטר ב-3 בפברואר 2013.<ref name="Huff2"></ref>

מותו של בל סוקר באופן נרחב בתקשורת, שהחלה לדון על בריונות, השפעתה על בני נוער, ובריונות נגד להט"ב. דיילי מייל,<ref></ref> הפינגטון פוסט,<ref name="Huff3"></ref> סלון, השידור הציבורי באורגון,<ref name="opb1"></ref> The Raw Story,<ref name="Ferguson1"></ref> GLAAD,<ref name="GLAAD1"></ref> PQ Monthly,<ref name="Rook1"></ref> PinkNews<ref name="McCormick1"></ref> ועוד כלי תקשורת רבים דיווחו על מותו של בל. התקשורת דיווחה כי התאבדותו נבעה מכך שהיה קורבן לבריונות בשל היותו הומו, ועל כך אביו אמר: "כאב לו כל כך. רק בגלל הבריונות בבית הספר. כן, היו עניינים אחרים, אבל בסופו של דבר הכל נבע מהבריונות, על כך שלא קיבלו אותו על שהיה הומו."<ref name="KATU1"></ref>

אלכס הורסי, פעיל להט"ב מאורגון, אמר על מותו: "לפעמים יכול להיות קל להיות מנותקים לגבי כל כך הרבה סיפורים כמו זה של ג'יידן בתקשורת [...] לכל סיפור (כולל אלה שלא מקבלים סיקור תקשורתי) יש חשיבות שווה [...] זה קורע לב שסיפורו של ג'יידן הפך לתזכורת להשלכות המחרידות של בריונות, ולא לסיפור של צעיר שהתגבר על מצוקה וקהילה ששינתה את דרכיה."

== מורשת ==
לאחר מותו של בל תכנן אביו ג'ו בל מחווה ברחבי המדינה לזכר בנו. הוא תכנן לחצות בהליכה את כל ארצות הברית היבשתית תוך שנתיים, ולפעול להעלאת מודעות לגבי בריונות והשפעותיה האפשריות. בל התפטר מתפקידו בחברת בויס קסקייד וסייע בהקמת Faces for Change, קרן ללא כוונת רווח למניעת בריונות, כדי לנאום בבתי ספר תיכוניים ברחבי ארצות הברית. הוא קבע: "לא לעשות שום דבר זה לא מתקבל על הדעת. [מי שצופה מהצד בלי לעשות דבר] אשם באותה מידה. בכך הם אומרים שזה מקובל."<ref name="Huff4"></ref>

ג'ו בל החל את ההליכה באפריל 2013 ונהרג באמצע מסעו לאחר שנפגע על ידי משאית סמי-טריילר בקולורדו ב-6 באוקטובר 2013. מותו נקבע במקום על שפת כביש 40 כשהגיעו כוחות ההצלה.<ref name="Sandell1"></ref><ref name="Nicholson1"></ref> נהג המשאית, קנת' רייבן, הואשם בנהיגה רשלנית וייתכן שנרדם על ההגה במהלך הנסיעה.<ref name="Huff5"></ref>

קרן Faces for Change מפעילה תוכנית מלגות לזכרו של ג'יידן בל "להענקת פרסים למוסדות לימודיים בשם אנשים שהפגינו מחויבות לגיוון ופיתוח סובלנות קהילתית בתחום השירות שלנו."<ref name="FFC1"></ref><ref name="Nation1"></ref>

הסרט "ג'ו בל" משנת 2020 מבוסס על סיפורו של ג'ו אותו מגלם מארק וולברג. את בנו ג'יידן מגלם ריד מילר.<ref>Kevin Slane, [https://www.boston.com/culture/entertainment/2019/11/22/mark-wahlberg-weight-loss-good-joe-bell "Mark Wahlberg got ‘as thin as possible’ for new movie"]. </ref>

== ראו גם==
* התאבדויות בני נוער להט"בים

==קישורים חיצוניים==
* 

== הערות שוליים ==

קטגוריה:מתאבדים להט"בים
קטגוריה:אמריקאים שנולדו ב-1997
קטגוריה:אמריקאים שנפטרו ב-2013
יחסי צ'כיה–תאילנד

שגרירות תאילנד בפראג
יחסי צ'כיה–תאילנד הם יחסי החוץ בין צ'כיה ותאילנד.

== סקירה כללית ==
הצ'כים גילו את סיאם בתקופת האיוטאיה (1350–1767). הקהל הצ'כי התוודע לתאילנד מההרצאות, הספרים והתצלומים של המטיילים הצ'כים שביקרו במדינה בתקופת שלטון ראמה החמישי, מלך סיאם צ'ולונגקורן (1868–1910).

לאחר 1918, הרפובליקה הצ'כוסלובקית שזה עתה הוקמה כוננה במהרה קשרים כלכליים פורחים עם סיאם, והעניקה לחברות צ'כוסלובקיות כמו באשה וסקודה נוכחות חזקה באזור. גולת הכותרת של תקופה זו הייתה ביקורו בשנת 1934 של ראמה השביעי, מלך סיאם - פרג'דיפוק - בצ'כוסלובקיה, במהלכו פגש המלך את מנהיגי צ'כוסלובקיה ובדק חברות צ'כיות. התפתחויות ראשוניות מבטיחות אלה נקטעו במלחמת העולם השנייה.

בשנת 1948 תפסו הקומוניסטים את השלטון בצ'כוסלובקיה, מה שהוביל להתפטרותו של הנשיא אדווארד בנש ולמוותו הטרגי של שר החוץ יאן מסריק, שניהם חברים טובים של תאילנד ומלכה, ראמה השביעי.

היחסים הדיפלומטיים כוננו מחדש בשנת 1974, אך רק בשנת 1989, שנת השינוי הדמוקרטי בצ'כוסלובקיה וסיום המשטר הקומוניסטי, החל העידן החדש של יחסי צ'כיה-תאילנד. תאילנד הפכה במהרה ליעד פופולרי עבור תיירים ועסקים צ'כים. ממשלות צ'כיה ותאילנד החלו בפעולות משותפות רבות והוקם בסיס חדש ליחסים פוליטיים. ביקורו של נשיא צ'כיה ואצלב האוול בתאילנד, ופגישתו עם ראמה התשיעי, מלך תאילנד, בפברואר 1994, היה החשוב מבין הביקורים הללו.

ב-16 בינואר 2019 ביקר ראש ממשלת צ'כיה אנדריי באביש בתאילנד ונפגש עם ראש ממשלת תאילנד פריות צ'אן-אוצ'ה, עמו דן על הסכמים כלכליים ועל שותפות ביטחונית.

== יחסים כלכליים ==
תאילנד היא שותפה חשובה עבור צ'כיה. בשנת 2011 הייצוא מצ'כיה לתאילנד הסתכם ביותר מ-135 מיליון דולר, מה שהפך את תאילנד לשוק השני בגודלו ב-ASEAN אחרי סינגפור.

עיקר היצוא הצ'כי כולל מכונות, כולל סוגים שונים של משאבות, מיסבים וכלי מכונה. קבוצה משמעותית נוספת היא מוצרים חקלאיים, כמו חלב, כולל כמות גדולה של חלב מיובש. אולם, כנראה היצוא החשוב ביותר מצ'כיה לתאילנד הוא מוצרים צבאיים. אלה כוללים כלי נשק, בעיקר אקדחים, במיוחד דגם CZ-75. אקדח זה פופולרי בקרב משטרות מחוז תאילנדיות, שרבות מהן הצטיידו בו.

== נציגויות דיפלומטיות ==
* תאילנד מחזיקה בצ'כיה שגרירות בפראג.
* צ'כיה מחזיקה בתאילנד שגרירות בבנגקוק.

==קישורים חיצוניים==

== הערות שוליים ==